Sommeren er kommet, og Café Nemoland har skruet ambitionerne op ved dette års søndagskoncerter, der begynder allerede om et par uger.

Med navne som Gnags, Aura, Saybia, Fallulah, Gilli, Phlake, Laid Back og mange flere er det svært at finde noget at brokke sig over som gæst på Christiania. Især da fordi prisen for at overvære koncerterne er et stort rundt nul.

Søndagskoncerterne fejrer 10 års jubilæum i år, og det har Nemoland valgt at fejre ved - så vidt muligt - at præsentere to ligeværdige koncerter hver søndag fra kl. 18 - fremfor et mindre navn, der varmer op for et hovednavn, som det tidligere har været.